Folketing
2006-05-24

Nu har vi under den her debat oplevet, at de her 2 mia. kr. har været nævnt i hvert fald 20 gange, men det kan man jo kigge efter. Mit spørgsmål til den konservative ordfører er: Har de 2 mia. kr. overhovedet noget med det her lovforslag at gøre? Vil den konservative ordfører – og det er faktisk et klart spørgsmål, og jeg vil også gerne have et klart svar på det – garantere, at der kommer penge fra de her 2 mia. kr. til at rette op på de ting, de her børnemiljøvurderinger viser, de problemer, der kommer frem, de uhensigtsmæssige vilkår for vores børn, som bliver tydelige? Har de 2 mia. kr. overhovedet noget med det her lovforslag at gøre – ja eller nej? (Kort bemærkning).